ma tomo Pilepe (toki Tosi: Bielefeld [ˈbiːləfɛlt]) li ma tomo lon ma Tosi lon ma Nokan Wepalen. jan pi nanpa 340.000 li lon ma tomo ona. jan lawa li jan Pi Kasen (toki Tosi: Pit Clausen) tan kulupu SPD.
ma tomo Pilepe la, kulupu suli pi musi pi sike noka li kulupu Aminja Pilepe (toki Tosi: DSC Arminia Bielefeld). tenpo sike 2024 la, ona li utala lon kulupu pi musi sijelo utala pi sike noka nanpa wan tu (toki Tosi: 3. Fußball-Liga).
kulupu ante pi musi pi sike noka li lon ma tomo. tenpo mute la, kulupu Wite Pilepe (toki Tosi: VfB Fichte Bielefeld) li ike tawa jan pi kulupu Aminja Pilepe.
tomo majuna [nimi] mute en tomo suli mute li lon ma tomo Pilepe. tomo nanpa wan li tomo kiwen lon nena Palenpe (toki Tosi: Burg und Festung Sparrenberg anu Sparrenburg) lon ma kasi Tetopuka Wa (toki Tosi: Teutoburger Wald).
ma tomo Pilepe li jo e tomo sona suli Uniwesite Pilepe (toki Tosi: Universität Bielefeld).
toki powe [nimi] la, ma tomo Pilepe li lon ala. sona ona li lon ala li powe.
tenpo nanpa 1994 la, jan Awi We (toki Tosi: Achim Held) li pana e powe ona. tan: jan ona li wile toki e ni: ijo mute lon ilo linluwi [nimi] li powe.